איראן חודרו

איראן חודרו (בפרסית: ایران خودرو; תעתיק מקוצר: IKCO) היא יצרנית רכב איראנית שהוקמה בשנת 1962 ועוסקת בייצור רכבים פרטיים ומסחריים. החברה נחשבת ליצרנית הרכב הגדולה באיראן ואחת הגדולות במזרח התיכון, מרכז אסיה וצפון אפריקה. לחברה כ-12 מפעלי ייצור כלי רכב, מתוכם שישה ממוקמים באיראן, ושישה נוספים פרוסים במדינות שונות, בהן סוריה, אזרבייג'ן, מצרים, סנגל וונצואלה. לאורך השנים שילבה החברה בין ייצור מקומי לבין שיתופי פעולה עם גורמים בינלאומיים ופועלת להרחבת עצמאותה הטכנולוגית והתעשייתית. היסטוריה איראן חודרו נוסדה ב-29 באוגוסט 1962 תחת השם Iran National. בשנותיה הראשונות עסקה בייצור כלי רכב המבוססים על דגמים של חברות זרות, בעיקר מהתעשייה הבריטית. בשנות ה-60 וה-70 החלה החברה לייצר את המכונית המשפחתית, פייקאן, שהתבססה על דגם הילמן הנטר והפכה לאחד מכלי הרכב הנפוצים ביותר באיראן במשך עשרות שנים. בשנת 2001 השיקה החברה את הדגם איקו סמאנד, הנחשב לרכב הלאומי הראשון של איראן ומהווה אבן דרך מרכזית בפיתוח עצמאי של כלי רכב במדינה. בשנת 2005 הופסק ייצור דגם פייקאן לאחר כ-40 שנות ייצור רצופות, מהלך שסימן את המעבר של החברה להתמקדות בדגמים מודרניים יותר. בשנת 2007 השיקה החברה את הדגם איקו סמאנד סורן, המבוססת על דגם פיג'ו 405. בשנת 2009 דיפלומטים זרים בווינה טענו כי חברת הרכב איראן חודרו עומדת לרכוש כמות גדולה של סיבי פחמן לבניית מכלי דלק למכוניות המונעות בגז. בשנת 2010 מכרה איראן כ-18 אחוזים מיצרנית הרכב איראן חודרו לרוכש ששמו לא פורסם בסכום של כ-1.3 מיליארד דולר. בשנת 2012 החלה החברה בייצור עצמי של הרכב דנה (IKCO Dena). בשנת 2012 הופסק שיתוף הפעולה עם חברת פיג'ו ומרצדס בעקבות סנקציות בינלאומיות, צעד שהשפיע באופן משמעותי על הייצור המקומי של החברה. בשנת 2015 השיקה את הטנדר הקטן איקו אריסאן וייצאה כ-5,000 יחידות לשוק העיראקי. בשנת 2016 חודש שיתוף הפעולה עם חברת פיג'ו בעקבות הסכם הגרעין ובמסגרתו הוקמה שותפות משותפת בשם IKAP, אשר נועדה לפיתוח ולייצור דגמים חדשים. בשנת 2023 ייצרה החברה מעל 550,000 כלי רכב והחזיקה בכ-65% משוק הרכב המקומי באיראן. קישורים חיצוניים אתר האינטרנט הרשמי של איראן חודרו אתר האינטרנט הרשמי של איראן חודרו רועי צוקרמן, האיראנים רוצים את רובר, באתר ynet, 26 באפריל 2005 רוברט טייט, איראן מציגה: מכונית לנשים בלבד, באתר הארץ, 7 באוקטובר 2008 אינפו פרוד, הממשלה תציל יצרנית רכב מקשיים, באתר ynet, 31 ביולי 2009 סיון יחזקאל, שריפת ענק פרצה סמוך למפעל דלק בדרום טהראן, באתר עכשיו 14, 12 במאי 2025 בני סבטי, כל ביצי הכלכלה האיראנית בסל אחד - וזה מה שעשוי להפיל את המשטר, באתר ישראל היום, 14 בפברואר 2026 הערות שוליים